Jeli, Kelantan

Jajahan Jeli (Jawi: جلي) merupakan salah satu daripada 11 jajahan pentadbiran negeri Kelantan. Jajahan Jeli terletak di barat negeri Kelantan. Beberapa kawasan utama di Jeli termasuklah Batu Melintang, Air Lanas dan Kuala Balah. Jajahan Jeli juga merupakan jajahan ketiga terbesar di Kelantan.

 Sejarah 
Pada mulanya Jeli berada di bawah pentadbiran jajahan Tanah Merah. Pada 1 Julai 1982, Jeli telah diisytiharkan sebagai sebuah jajahan kecil iaitu hasil daripada pecahan jajahan Tanah Merah dan Kuala Krai. Pada 1 Januari 1986, Jajahan Kecil Jeli telah dinaikkan taraf sebagai sebuah Jajahan penuh.

 Geografi 
Jajahan Jeli terletak di barat laut negeri Kelantan dan berkeluasan lebih 1,280 kilometer persegi. Jajahan Jeli bersempadan dengan  Tanah Merah di timur,  Gua Musang di barat daya dan  Kuala Krai di tenggara dan selatan.

Jajahan Jeli juga bersempadan dengan bekas negeri  Reman yang dijajah oleh Thailand dan Perak yang sekarang membentuk jajahan Yala di bahagian utara dan daerah Hulu Perak di bahagian barat.

82% kawasan dalam jajahan Jeli mempunyai bentuk muka bumi yang berbukit bukau, berhutan rimba, dan banyak alur serta sungai. Jajahan ini berketinggian antara 45 meter – 1861 meter dari paras laut. 

Rupa bumi Jeli dipengaruhi oleh cabang banjaran utama Semenanjung Melayu Perbukitan Tanah Seri iaitu Banjaran Titiwangsa dan juga Sungai Pergau, Sungai Rual, Sungai Long,  Sungai Renyut/Renyuk/Renyok, Sungai Suda dan Sungai Balah yang mengairi kawasan pertanian seperti ladang getah, kelapa sawit dan tembakau. Bandar Jeli terletak diantara lembah Sungai Pergau dan Sungai Rual.

 Pecahan pentadbiran 
Jajahan Jeli ditadbir satu pihak berkuasa tempatan, iaitu Majlis Daerah Jeli dan dibahagikan kepada tiga daerah dan tujuh mukim. Terdapat sebanyak 26 kampung dalam jajahan Jeli.
tiada|thumb|237x237px|Peta Jajahan Jeli

 Daerah Batu Melintang
 Mukim Belimbing
 Mukim Kalai
 Daerah Jeli
 Mukim Jeli
 Mukim Jeli Tepi Sungai
 Daerah Kuala Balah
 Mukim Bunga Tanjong
 Mukim Kuala Balah
 Mukim Lubok Bongor

 Demografi 

Berdasarkan bancian Malaysia 2020, jumlah penduduk di Jajahan Jeli ialah seramai 54,656 orang dengan kepadatan penduduk 43 orang perkilometer persegi yang dikategorikan sebagai taburan penduduk jarang. Majoriti penduduk di Jajahan Jeli berbangsa Melayu, seramai 51,943 orang.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu51,943Bumiputera lain920Cina142India175Lain-lain79Bukan warganegara -1,397Jumlah54,656

 Agama 
Di jajahan Jeli, agama Islam merupakan agama paling ramai penganut dengan peratusan 99 peratus diikuti agama Buddha, Kristian, Hindu dan lain-lain serta tidak beragama yang mencatatkan kurang satu peratus.

 Kemudahan 
Terdapat pelbagai kemudahan yang dibina di seluruh jajahan Jeli. Terdapat sebanyak 21 buah sekolah di jajahan ini;
Jenis sekolahBilanganSekolah Kebangsaan15Sekolah Menengah Agama5Sekolah Berasrama Penuh1
Jajahan Jeli juga mempunyai sebuah hospital daerah, tiga klinik kesihatan dan 11 klinik desa di sekitar jajahan Jeli.

 Pengangkutan 
Jaringan jalan raya yang utama di jajahan Jeli termasuklah Lebuhraya Timur-Barat dan Laluan Persekutuan 66. 

Kawasan pelancongan menarik

 Tasik Pergau, Lebuhraya Timur Barat
 Gunung Reng, Batu Melintang, Jeli
 Kolam Air panas Jeli di Kampung Kolam Air Panas, Lebuhraya Timur Barat
Lata Kashmir
 Lata Janggut, Kuala Long, Jeli
Lata Keding Resort(Hadapan UMK Jeli)
 Lata Renyok, Jalan Jeli-Dabong, Kg Renyok Jeli.
 Lata Chenang, Jalan Jeli-Dabong, Kg Relak,Jeli
Rujukan

Kategori:Jajahan di Kelantan